חוק הביטוח הלאומי (תיקון מס' 174), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2540, עמ' 646, 2016-03-28T00:00:00+03:00
חוק הביטוח הלאומי קובע כי זכאותם של נכים לקצבאות נכות כללית תתחיל בתום 90 ימים מ"התאריך הקובע", כהגדרתו בחוק. 
תיקון זה קובע כי נכה בעל ליקוי שנקבעה לו דרגת אי כושר להשתכר של 100% למשך תקופה של שישה חודשים רצופים לפחות ושאינו זכאי לגמלת ילד נכה, זכאי לקצבה חודשית מלאה (ללא תוספות בשל בן זוג וילדים) ולקצבה חודשית נוספת, בעד פרק הזמן שבין היום ה-31 לבין היום ה-90 מהתאריך הקובע. 
נכה שזכאי גם לקצבה זו וגם לקצבת שירותים מיוחדים, תשולם לו הגבוהה ביניהן עד היום ה-90 לתאריך הקובע.